
Pokušao sam napisati sažet post, ali mi je teško, a mislim da je tako 
jer se radi o važnoj stvari. Ovaj put ću pokušati ovako. 

Kao što ste, nadam se, vidjeli, skrušenost u namazu, 
koncentrisanost u namazu je ono zbog čega vjernik osjeća slast u 
namazu. 

Vjerujem da većina nas, kada smo prvi put osjetili slast sedžde 
uzvišenom Allahu, da smo zbog toga htjeli i zavoljeli da klanjamo 
svaki dan i svih pet namaza. Ništa nam ne može zamijeniti onu 
sedždu u kojoj smo osjetili da nas Allah voli zato što Ga sedždom 
veličamo. Onaj osjećaj kada sebi kažeš: "MojGospodar je odabrao 
mene od toliko ljudi i počastio me da Mu iskreno na sedždu padnem. Mene?!" 

Možda se sjetiš i one sedžde na kojoj si se isplakao iz zahvalnosti Allahu što te sačuvao 
musibeta i nesreće. 

Možda se prisjetiš i one sedžde na kojoj si se isplakao jer si se iskreno pokajao za neki svoj 
grijeh. 

Sjetiš se toga, i onda... 

Ah, subhanallah! 

Onda vidiš da si daleko od te sedžde. Prisjetiš se te sedžde, a svjestan si da si se udaljio od nje. 

A zašto smo se udaljili od takvih sedždi? Zar samo sjećanje na slast takvih sedždi nije 
dovoljno da im se ponovo vratimo? 

Jeste, Allaha mi. Dovoljno je samo sjetiti se jedne takve sedžde da znaš da si osjetio džennet 
na dunjaluku. 

Teško je priznati, ali udaljili smo se mnogo od nje. Zatrpali smo sebe u brige o svom 
dunjaluku, svom položaju u društvu, rodbini, svojoj djeci i svojoj budućnosti. Zatrpali smo 
sjećanje na uživanje u sedždi brigom o drugima, ne jednom brigom već mnogim brigama. 

A ona sedžda koja nas je upoznala sa suzom, ona plače za nama. Ona vapi: "Gdje si otišao, 
Allahovrobe? Kadćemoseponovosresd?Zaštomi dolaziš bez srca? Gdje jetvojeiskreno srce 
da osjetimnjegovu ljubavprema Allahu?" Ona vapi, a ti joj odmahujući kažeš: "Zauzet sam, 
nemam vremena." Ne, to joj ne kažeš svojim jezikom, ali joj to govoriš svojom ćutnjom, 
svojim djelima i gotovo cijelim svojim bićem. 

Ja rabbi! Ja rabbi! Ja rabbi! 




Onaj dio iskrenost u tvom srcu... Pokreni ga. Pokreni da on iz srca istjera sve što ga prlja. 
Ugasi sve kontakte, sve konekcije, ostavi upaljenu samo onu sa svojim srcem koje je iskreno 
prema Allahu. 

Pogledaj koliko u njemu mjesta zauzima oholost, pa se sjeti da u Džennet neće ući onaj u 
čijem srcu je bude koliko je trun. 

Pogledaj koliko u njemu ima ljubavi prema dunjaluku, pa se sjeti koliko je on kod Allaha 
ništavan. 

Pogledaj koliko u njemu ima ljubavi prema ljudima, pa se sjeti da ti kod Allaha niko ne može 
pomoći. 

Pogledaj koliko u tvom srcu ima želje za ugledom među ljudima, pa sjeti da je kod Allaha 
ugled u bogobojaznosti. 

Misliš li da srce čovjeka koji zbog imetka, položaja ili znanja smatra sebe boljim i većim od 
drugih može u namazu biti ponizno i skrušeno pred Allahom? 

Misliš li da srce koje želi da se dokaže ljudima može na sedždi Allahu da dokaže svoju 
skrušenost? 

Misliš li da srce koje tjera tvoj jezik da ljudima pričaš o ljudima ono što Allah ne voli može 
osjećati slast namaza? 

Misliš li da srce koje se napaja onim što ljudi pričaju i koje nema vremena za Kur'an može da 
se uzdigne do neba kada svoje čelo spustiš na sedždu? 

Ne dozvoli da na ova pitanja odgovori niko drugo do onaj iskreni dio tvoga srca. 

Pusti njega nek' odgovori, i pomozi mu da izbaci sve što ga guši. Istjeraj sa njim zavist, ljubav 
prema dunjaluku, zlobu, mržnju, pakost, licemjerje i sve što ga guši. Pomozi mu da pobijedi. 
Bori si. Bori se koliko god moraš. Bori se, jer samo tako se sa njim možeš izboriti. Možda ne 
smatraš da se vrijedi boriti zbog sebe kakav si sada, ali uradi to zbog one tvoje prve sedžde na 
kojoj si osjetio slast vjerovanja u Allaha, Jedinog. 

Ne zaboravi, što se više na ovom polju budeš borio i izborio, to ćeš više osjećati slast namaza, 
Allahu najdražeg ibadeta. 


KRAJ 


